ಬಣ್ಣೊ

ಬಣ್ಣೊ (ಅತ್ತ್ಂಡ ಕಾಮನ್‍ವೆಲ್ತ್ ಇಂಗ್ಲಿಸ್‌ಡ್ ಬಣ್ಣೊ ) ಪಂಡ ಬೊಲ್ಪುಡ್ದ್ ಕಣ್ಣ್‌ಡ್ ಬೇತೆ ಬೇತೆ ರೀತಿದ ಚಿತ್ರೊದ ಮೂಲಕೊ ಕ್ರಿಯಾತ್ಮಕತೆಡ್ದ್ ಪುಟ್ಟುನ ದ್ರಿಸ್ಯೊಲೆ ಗ್ರಹಿಕೆ . ಬಣ್ಣೊ ಪಂಡ ಸೊತ್ತುಲೆನ ಒಂಜಿ ಉಲಾಯಿದ ಗುಣಲಕ್ಷಣೊ. ಅತ್ತಂದೆ ಬಣ್ಣೊನು ಗ್ರೇಪುನ ಒಂಜಿ ಸೊತ್ತುದ ಬೊಲ್ಪುನು ಹೀರುನು, ಕಕ್ಕನು, ಪ್ರತಿಬಿಂಬೊ ಬುಕ್ಕೊ ಪ್ರಸರಣೊಗು ಸಮ್ಮಂದೊ ಪಟ್ಟ್‌ನವು. ಎಚ್ಚದ ನರಮಾನಿಲೆಗ್, ಬೊಲ್ಪುದ ಗೋಚರ ತರಂಗಾಂತರೊಲು ತೋಜುನ ಬೊಲ್ಪುದ ಬಣ್ಣೊಲೆಡ್ ಗ್ರೇಪುನವು. ಮೂಜಿ ಬಗೆತ ಸೇರಾಯಿನ ಕೋಶೊಲೆನ್ ( ಟ್ರೈಕ್ರೊಮೆಸಿ) ಒಟ್ಟು ಮಲ್ಪುಂಡು. ಬೇತೆ ಪ್ರಾಣಿಲೆಗ್ ಬೇತೆ ಬೇತೆ ಸಂಕ್ಯೆಡ್ ಸೇರ್‌ನ ಜೀವಕೋಶೊದ ಬಗೆಕ್ಕುಲು ಇಪ್ಪುಂಡು. ಅತ್ತಂದೆ ಬೇತೆ ಬೇತೆ ತರಂಗಾಂತರೊಲೆಗ್ ಸೂಕ್ಷ್ಮವಾದ್ ಕಣ್ಣ್ ಇಪ್ಪುಂಡು. ಉದಾರ್ಮೆಗ್, ಚೀಯೊದ ಕೆಲೆಂಜಿಲು ಅತಿ ನೇರೊಲು ಬಣ್ಣೊನು ಗುರುತಿಸವೊ. ಅಂಚನೆ ಬೇತೆ ಬೇತೆ ಬಣ್ಣೊದ ಸೂಕ್ಷ್ಮತೆದ ವ್ಯಾಪ್ತಿನ್ ಪಡೆಯೊಲಿ. ಪ್ರಾಣಿಲೆನ ಬಣ್ಣದ ಗ್ರಹಿಕೆ ಬೇತೆ ಬೇತೆ ಬೊಲ್ಪುದ ತರಂಗಾಂತರೊದ ಅತ್ತಂಡ ಬಣ್ಣೊಲೆಡ್ದ್ ಪುಟ್ಟುಂಡು.  ಇಂದೆನ್ ಮೆದುಳು ಸಂಸ್ಕರಣೆ ಮಲ್ಪುಂಡು.

ಬಣ್ಣೊಲು ವರ್ಣೊ, ಬಣ್ಣೊ, ಬುಕ್ಕೊ ಬೊಲ್ಪು ಇಂಚ ಗ್ರಹಿಸಾವುನ ಗುಣಲಕ್ಷಣೊಲೆನ್ ಪಡೆಯೊಂದಿಪ್ಪುಂಡು. ಬಣ್ಣೊಲೆನ್ ಸೇರ್ಪಾದ್ ಮಿಸ್ರೊ ಮಲ್ಪೊಲಿ (ಬೊಲ್ಪುನು ಮಿಸ್ರೊ ಮಲ್ಪುಲೆ).  ಅತ್ತಂಡ ಕಲೆದ್ ಮಿಸ್ರೊ ಮಲ್ಪೊಲಿ (ವರ್ಣೊ ದ್ರವ್ಯೊಲೆನ್ ಮಿಸ್ರೊ ಮಲ್ಪುಲೆ). ಒಂಜಿ ಬಣ್ಣೊನು ಸರಿಯಾಯಿನ ಪ್ರಮಾಣೊಡು ಮಿಸ್ರೊ ಮಲ್ತ್ಂಡ, ಅವಯವೊಲೆ ಪುನರಾವರ್ತನೆಗ್ ಕಾರಣೊ ಆಪುಂಡು. ಅವು ಬೇತೆ ಪ್ರತಿಬಿಂಬ ಬೇತೆ ಉತ್ತೇಜನೊದಲೆಕನೆ ತೋಜುಂಡು. ಅನುಕೂಲೊಗು, ಬಣ್ಣೊಲೆನ್ ಒಂಜಿ ಬಣ್ಣೊದ ಜಾಗೆಡ್ ಏರ್ಪಾಡ್ ಮಲ್ಪೊಲಿ. ಇಂದೆನ್ ಲೆಕ್ಕೊದ ಬಣ್ಣೊದ ಮಾದರಿ ಆದ್ ತೋಜಂದಿನಂಚ ಮಲ್ಪುನಗ ಪ್ರತಿಯೊಂಜಿ ಬಣ್ಣೊನ್ ಪ್ರದೇಶೊಗು ಅನುಗುಣವಾದ್ ಸಂಕ್ಯೆಲೆನ ಗುಂಪುನ್ ನಿಯೋಜಿಸವೊಲಿ. ಅಂಚನೆ, ಬಣ್ಣೊದ ಜಾಗೆಲು ಮುದ್ರಣೊ, ಚಿತ್ರೊ, ಕಂಪ್ಯೂಟರ್ ಪರದೆ ಬುಕ್ಕೊ ದೂರದರ್ಶನೊಡು ಬಣ್ಣೊದ ಮರು ಉತ್ಪಾದನೆಗ್ ಅಗತ್ಯವಾಯಿನ ಸಾದನೊ ಆದುಂಡು. ಕೆಲವು ಪುದರ್ ಪೋಯಿನ ಬಣ್ಣೊದ ಮಾದರಿಲು ಬುಕ್ಕೊ ಬಣ್ಣೊದ ಜಾಗೆಲು ಆರ್ಜಿಬಿ ಸಿಎಂವೈಕೆ ಎಚ್ಎಸ್ಎಲ್/ಎಚ್ಎಸ್ವಿ ಸಿಐಇ ಲ್ಯಾಬ್ ಬುಕ್ಕೊ ವೈಸಿಬಿಸಿಆರ್/ಯುವಿ.

ಬಣ್ಣೊದ ಗ್ರಹಿಕೆ ನರಮಾನ್ಯನ ಬದ್ಕ್‌ದ ಒಂಜಿ ಮಲ್ಲ ಅಂಸೊ ಆಯಿನೆಡ್ದಾವರ, ಬೇತೆ ಬೇತೆ ಬಣ್ಣೊಲು ಬಾವನೆಲು, ಚಟುವಟಿಕೆಲು ಬುಕ್ಕೊ ರಾಷ್ಟ್ರೀಯತೆದೊಟ್ಟುಗು ಸಮ್ಮಂದೊ ಮಲ್ತೊಂದು ಬತ್ತ್‌ದೆರ್. ಬೇತೆ ಬೇತೆ ಸಂಸ್ಕೃತಿಲೆಡ್ ಬಣ್ಣೊದ ಪ್ರದೇಸೊಲೆನ ಪುದರ್‌ಲೆಗ್ ಬೇತೆ ಬೇತೆ, ಕೆಲವೊಂಜಿ ಸರ್ತಿ ಒಟ್ಟು ಸೇರುನ ಪ್ರದೇಸೊಲು ಇಪ್ಪೊಲಿ. ದ್ರಶ್ಯಕಲೆಟ್, ಬಣ್ಣೊಲೆನ ಬಳಕೆನ್ ಸೌಂದರ್ಯಶಾಸ್ತ್ರೀಯವಾದ್ ಬುಕ್ಕೊ ಹೊಂದೊಂದ್ ತಡೆ ಮಲ್ಪಿಯರ ಬಣ್ಣೊ ಸಿದ್ಧಾಂತೊನು ಗಳಸುವೆರ್. ಬಣ್ಣೊದ ಸಿದ್ಧಾಂತೊಡು ಬಣ್ಣೊದ ನೆರವುಲು ಸೇರ್ದ್ ಇಪ್ಪುಂಡು. ಬಣ್ಣೊದ ಸಮತೋಲನೊ ಬುಕ್ಕೊ ಮೂಲೊ ಬಣ್ಣೊಲೆನ ವಿಬಾಗೊ, ರಡ್ಡನೆದ ಬಣ್ಣೊಲು, ಬುಕ್ಕೊ ಮೂಜನೆದ ಬಣ್ಣೊಲು . ಸಾಮಾನ್ಯವಾದ್ ಬಣ್ಣೊಲೆನ ಅದ್ಯಯನೊನು ಬಣ್ಣೊ ವಿಜ್ಞಾನ ಪನ್ಪೆರ್.

 ಸೊತ್ತು ಸಮ್ಮಂದಿ ಗುಣಲಕ್ಷಣೊಲು 
alt=gray fading to rainbow colors (red to violet), then fade back to gray|thumb|390ಡ್ದ್ 710;ಎನ್‍ಎಂ ಮುಟ್ಟ ಗ್ರೇತ್‌ನ ತೋಜುನ ಬಣ‍್ಣೊಲೆನ ತರಂಗಾಂತರೊ
ವಿದ್ಯುತ್ಕಾಂತೀಯ ವಿಕಿರಣೊನು ಅಯಿತ ತರಂಗಾಂತರೊ(ಅತ್ತಂದೆ ಸುತ್ತುನ) ಬುಕ್ಕೊ್ಕ ಅಯಿತ ತೀವ್ರತೆಡ್ದ್ ಗುರುತಿಸವೊಲಿ. ತರಂಗಾಂತರೊ ಗೋಚರೊ ಬಣ್ಣೊಲೆಡ್ ಇಪ್ಪುನಗ (ನರಮಾನಿಲು ಗ್ರೇತ್‌ನ ತರಂಗಾಂತರೊಲೆನ ವ್ಯಾಪ್ತಿ, ಸುಮಾರ್ 390ಡ್ದ್; ಎನ್‍ಎಂ ಡ್ದ್ 700 ಮುಟ್ಟ ಎನ್‍ಎಂ), ಇಂದೆನ್ ಗೋಚರ ಬೊಲ್ಪು ಪಂಡ್‌ದ್ ಲೆಪ್ಪುವೆರ್.

ಎಚ್ಚದ ಬೊಲ್ಪುದ ಮೂಲೊಲು ಬೇತೆ ಬೇತೆ ತರಂಗಾಂತರೊಡು ಬೊಲ್ಪುನು ಬುಡುಗಡೆ ಮಲ್ಪುಂಡು. ಒಂಜಿ ಮೂಲೊದ ವರ್ಣಪಟಲ ಪಂಡ ಪ್ರತಿಯೊಂಜಿ ತರಂಗಾಂತರೊಡು ಅಯಿತ ತೀವ್ರತೆನ್ ಕೊರ್ಪುನ ಒಂಜಿ ವಿತರಣೆ. ಒಂಜಿ ದಿಕ್ಕ್‌ಡ್ದ್ ಕಣ್ಣ್‌ಗ್ ಬರ್ಪುನ ಬೊಲ್ಪುದ ವರ್ಣಪಟಲ ಆ ದಿಕ್ಕ್‌ಡ್ ಬಣ್ಣೊದ ಸಂವೇದನೆನ್ ನಿರ್ದರಿಸವುಂಡು.  ಬಣ್ಣೊದ ಸಂವೇದನೆಲೆಡ್ದ್ ಮಸ್ತ್ ಸಂಬಾವ್ಯೊ ವರ್ಣಪಟಲ ಸಂಯೋಜನೆಲು ಉಂಡು. ವಾಸ್ತವೊಡು, ಒಂಜಿ ಬಣ್ಣೊನು ಒಂಜೇ ಬಣ್ಣೊದ ಸಂವೇದನೆಗ್ ಕಾರಣ ಆಪುನ ವರ್ಣಪಟಲೊಲೆನ ವರ್ಗ ಪಂಡ್‌ದ್ ಔಪಚಾರಿಕವಾದ್ ವ್ಯಾಕ್ಯಾನ ಮಲ್ಪೊಲಿ.  ಆಂಡಲಾ ಅಂಚಿನ ವರ್ಗೊಲು ಬೇತೆ ಬೇತೆ ಜಾತಿಲೆಡ್ ಬುಕ್ಕೊ ಒಂಜೇ ಜಾತಿದ ಉಲಾಯಿದ ವ್ಯಕ್ತಿಲೆಡ್ ಕಮ್ಮಿ ಮಟ್ಟೊಡು ಬದಲಾವಣೆ ಆಪುಂಡು. ಅಂಚನೆ ಪ್ರತಿಯೊಂಜಿ ವರ್ಗೊಡು, ಸದಸ್ಯೆರೆನ ಪ್ರಶ್ನೆಡ್ ಇಪ್ಪುನ ಬಣ್ಣೊದ ರೂಪಾಂತರೊ ಪಂಡ್‌ದ್ ಲೆಪ್ಪುವೆರ್. ಈ ಪರಿಣಾಮೊನು ಬೊಲ್ಪುದ ಮೂಲೊಲೆನ ಬಣ್ಣೊಲೆನ ಶಕ್ತಿ ವಿತರಣೆಲೆನ್ ಬುಕ್ಕೊ ಉಂಡಾಪುನ ಬಣ್ಣೊಲೆನ್ ಹೋಲಿಕೆ ಮಲ್ಪುನ ನಿಲೆಟ್ ಊಹಿಸವೊಲಿ.

 ವರ್ಣಪಟಲೊದ ಬಣ್ಣೊಲು 
ನವರ್ಣಪಟಲೊಡು ಇಪ್ಪುನ ಕಾಮನಬಿಲ್ಲ್‌ದ ಪರಿಯೊದ ಬಣ್ಣೊಲು ಪಂಡ್‌ದ್ 1671ಡ್ ಐಸಾಕ್ ನ್ಯೂಟನ್‌ ಲ್ಯಾಟಿನ್ ಪದೊನು ಗಳಸ್‌ದ್ ಪುದರ್ ದೀಡ್‌ಯೆರ್.  ಒಂಜಿ ತರಂಗಾಂತರೊಡ್ ತೋಜುನ ಬೊಲ್ಪುಡ್ದ್‌ ಮಾತ್ರೊ ಪುಟ್ಟುನ ಮಾತಾ ಬಣ್ಣೊಲೆನ್ ಸೇರ್‌ದಿತ್ತ್ಂಡ್. ಸುದ್ಧೊ ವರ್ಣಪಟಲ ಅತ್ತಂಡ ಏಕವರ್ಣದ ಬಣ್ಣೊಲು. ಉಂದು ಮಿತ್ತ್‌ದ ವರ್ಣಪಟಲೊ ಗೋಚರ ವ್ಯಾಪ್ತಿಡ್ ವರ್ಣಪಟಲೊ ಬಣ್ಣೊಲೆಗ್ ಅಂದಾಜಿ ತರಂಗಾಂತರೊಲೆನ್ (ಎನ್‌ಎಂ ಡ್) ತೋಜಾವುಂಡು. ವರ್ಣಪಟಲೊ ಬಣ್ಣೊಲು 100% ಶುದ್ಧತೆನ್ ಪಡೆಯೊಂದಿಪ್ಪುಂಡು. ಬುಕ್ಕೊ ಅವು ಪೂರ್ತಿ ನೆಂಪುಡು ಇಪ್ಪುಂಡು. ವರ್ಣಪಟಲೊದ ಬಣ್ಣೊಲೆನ ಕೂಡುಕಟ್ಟ್‌ದ ಮಿಸ್ರೊನು ಏತ್ ಬಣ್ಣೊನುಲಾ ವರ್ಣನೆ ಮಲ್ಪೆರೆ ಉಪಯೋಗ ಮಲ್ಪೊಲಿ. ಉಂದು ಬೊಲ್ಪುದ ಶಕ್ತಿ ವರ್ಣಪಟಲೊದ ವ್ಯಾಕ್ಯಾನೊ.

ವರ್ಣಪಟಲೊದ ಬಣ್ಣೊಲು ಒಂಜಿ ನಿರಂತರೊ ವರ್ಣಪಟಲೊನು ರೂಪಿಸವುಂಡು.  ಬುಕ್ಕೊ  ಬಾಸೆನ್‍ ಶಾಸ್ತ್ರೀಯವಾದ್ ಅಯಿನ್ ಎಂಚ ಬೇತೆ ಬೇತೆ ಬಣ್ಣೊಲೆಗ್ ವಿಂಗಡಿಸೊಡು ಪನ್ಪುನವು ಸಂಸ್ಕೃತಿ ಬುಕ್ಕೊ ಇತಿಯಾಸೊದ ಅನಿರೀಕ್ಷಿತೊ ವಿಸಯೊ. ಇಂಗ್ಲಿಸ್‌ಡ್ ವರ್ಣಪಟಲೊದ ಬಣ್ಣೊಲೆನ್ ನೆಂಪು ಮಲ್ಪಿಯರ ಉಪಯೋಗ ಮಲ್ಪುನ ಮಾತ ಕಡೆ ಇಪ್ಪುನ ರಾಯ್ ಜಿಬಿ ನೆಂಪುದ ನಡುಟು, ಬಣ್ಣೊಲೆನ್ ಸೇರಾವುನ ಅತ್ತಂದೆ ಬುಡುಗಡೆ ಮಲ್ಪುನವು ಅಸಮಾದಾನೊ ಆಪುಂಡು.  ಒಪ್ಪಿಗೆ ಇದ್ದಿ ಪನ್ಪುನವು ಕೆಲವೊಂಜಿ ಸರ್ತಿ ನೀಲಿ ಬುಕ್ಕೊ ಪಚ್ಚೆನೀಲಿ cyanಸಯಾನ್‌ದ ಕೇಂದ್ರೊ ಆದಿಪ್ಪುಮಡು. ಬಣ್ಣೊದ ಪದೊಕುಲೆನ ಉಪಗುಂಪು ಒಪ್ಪಿಗೆ ಆಂಡಲಾ, ಅಯಿತ ತರಂಗಾಂತರೊ ಶ್ರೇಣಿಲು ಬುಕ್ಕೊ ಅಯಿತ ನಡುಟು ಗಡಿ ಇದ್ದಿ.

ಒಂಜಿ ವರ್ಣಪಟಲೊದ ಬಣ್ಣೊದ ತೀವ್ರತೆ, ಅಯಿನ್ ತೂಪಿನ ಸಂದರ್ಬೊಗು ಸಮ್ಮಂದೊ ಆಯಿನವು. ಅಯಿತ ಗ್ರಹಿಕೆನ್ ದಿಂಜ ಬದಲ್ಪೊಲಿ. ಉದಾರ್ಮೆಗ್, ವಂತೆ ತೀವ್ರತೆದ ಕಿತ್ತಳೆ-ಮಂಜಲ್ ಕಂದು ಬಣ್ಣೊ, ಬುಕ್ಕೊ ಕಡಿಮೆ-ತೀವ್ರತೆದ ಮಂಜಲ್-ಪಚ್ಚೆ ಇರೆ ಪಚ್ಚೆ . ಅತ್ತಂದೆ, ವರ್ಣಪಟಲೊದ ಬೊಲ್ಪುದ ತೀವ್ರತೆನ್ ಎಚ್ಚ ಮಲ್ತ್ಂಡ ಮಂಜಲ್ ಅತ್ತಂದೆ ನೀಲಿ ಬಣ್ಣೊಗು ಬದಲಾವಣೆ ಆಪುಂಡು.  ಇಂದೆನ್ ಕೆನ್ನೇರಳೆ ಬೆಜೋಲ್ಡ್-ಬ್ರುಕೆ ಶಿಫ್ಟ್ ಪನ್ಪೆರ್. ವರ್ಣಪಟಲೊದ ಬಣ್ಣೊಲೆನ್ ಪ್ರತಿನಿದಿಸವುನ ಸಾಮರ್ತ್ಯೊದ ಬಣ್ಣೊದ ಮಾದರಿಲೆಡ್,Berlin, B. and Kay, P., Basic Color Terms: Their Universality and Evolution, Berkeley: University of California Press, 1969. ಉದಾರ್ಮೆಗ್ ಸಿಇಲುವ್, ಒಂಜಿ ವರ್ಣಪಟಲೊದ ಬಣ್ಣೊಗು ಮಸ್ತ್ ಪೂರ್ಣತೆ ಇಪ್ಪುಂಡು. ಹೆಲ್ಮ್ಹೋಲ್ಟ್ಜ್ ಸಂಗಟನೆಲೆಡ್, ಇಂದೆನ್ 100% ಶುದ್ಧತೆ ಪಂಡ್ದ್ ವರ್ಣನೆ ಮಲ್ತೆರ್.

 ಸೊತ್ತುಲೆನ ಬಣ್ಣ 
ಒಂಜಿ ಸೊತ್ತುದ ನಿಜ ಬಣ್ಣೊ ಅವು ಬೊಲ್ಪುನು ಎಂಚ ಹೀರೊಂದಿಪ್ಪುಂಡು ಬುಕ್ಕೊ ಚಿಮ್ಮುಂಡು ಪನ್ಪುನೆಗ್ ಅವಲಂಬಿಸಾಯಿನವು. ಎಚ್ಚದ ಸೊತ್ತುಲು ಒಂಜಿ ಮಟ್ಟೊಗು ಬೊಲ್ಪುನು ಚಿಮ್ಮುಂಡು ಬುಕ್ಕೊ ಕನ್ನೆಟಿ ಅತ್ತಂಡ ಕನ್ನಡಿ ಲೆಕೊಂದಿನ ಬೊಲ್ಪುನು ಪ್ರತಿಬಿಂಬಿಸವುಜಿ. ಅತ್ತಂಡ ಪ್ರಸಾರೊ ಮಲ್ಪುಜಿ. ಒಂಜಿ ಪಾರದರ್ಶಕ ಸೊತ್ತು ಬಹುತೇಕ ಮಾತಾ ಬೊಲ್ಪುನು ಪ್ರಸಾರೊ ಮಲ್ಪಿಯರ ಅತ್ತಂಡ ಪಾಸ್ ಮಲ್ಪಿಯರೆಎ ಅನುವು ಮಲ್ಪುಂಡು. ಅಂಚಾದ್ ಪಾರದರ್ಶಕ ಸೊತ್ತುಲೆನ್ ಬಣ್ಣೊ ಇದ್ಯಾಂದೆ ತೂವೊಲಿ. ಅಂಚನೆ, ಒಂಜಿ ಮಬ್ಬುದ ಸೊತ್ತು ಬೊಲ್ಪುನು ಪ್ರಸಾರೊ ಮಲ್ಪಿಯರೆಎ ಅನುವು ಮಲ್ಪುಜಿ.  ಬದಲಾದ್ ಅವು ದೆತೊನುನ ಬೊಲ್ಪುನು ಹೀರೊಂಡು, ಅತ್ತಂದೆ ಪ್ರತಿಬಿಂಬಿಸವುಂಡು. ಪಾರದರ್ಶಕ ಸೊತ್ತುಲೆನ ಲೆಕನೆ, ಮಬ್ಬುದ ಸೊತ್ತುಲು ಬೊಲ್ಪುನು ಪ್ರಸಾರೊ ಮಲ್ಪಿಯರೆಎ ಅನುವು ಮಲ್ಪುಂಡು. ಆಂಡ ಮಬ್ಬು ಸೊತ್ತುಲು ಬಣ್ಣೊಡು ತೋಜುಂಡು ದಾಯೆ ಪಂಡ ಅವು ಉಲಾಯಿಡ್ ಚೆಲ್ಲಾಪಿಲ್ಲಿಯಾಪುನ ಮೂಲಕ ಕೆಲವು ಬೊಲ್ಪುದ ತರಂಗಾಂತರೊಲೆನ್ ಚಿಮ್ಮುಂಡು, ಅತ್ತಂಡ ಹೀರೊಂದಿಪ್ಪುಂಡು. ಹೀರೊಂದಿಪ್ಪುನ ಬೊಲ್ಪು ಕೆಲವೊಂಜಿ ಸರ್ತಿ ಬೆಚ್ಚದ ರೂಪೊಡು ಪೋಪುಂಡು.

 ಬಣ್ಣೊದ ದ್ರಿಷ್ಟಿ 
 ಬಣ್ಣೊದ ದ್ರಿಷ್ಟಿ ಸಿದ್ಧಾಂತೊಲೆನ ಬುಲೆಚಿಲ್ 
ಅರಿಸ್ಟಾಟಲ್ ಬುಕ್ಕೊ ಬೇತೆ ಪಿರಾಕ್‌ದ ವಿಜ್ಞಾನಿಲು ಬೊಲ್ಪು ಬುಕ್ಕೊ ಬಣ್ಣೊದ ದ್ರಿಷ್ಟಿದ ಸ್ವರೂಪೊದ ಬಗೆಟ್ ದುಂಬೇ ಬರೆತರ್.  ಆಂಡಲಾ, ಐಸಾಕ್ ನ್ಯೂಟನ್ ಬೊಲ್ಪುನ್ ಬಣ್ಣೊದ ಸಂವೇದನೆದ ಮೂಲ ಪಂಡ್‌ದ್ ಗುರ್ತಿಸಯೆರ್. ೧೮೧೦ಡ್, ಜೋಹಾನ್ ವೊಲ್ಫ್ಗ್ಯಾಂಗ್ ವಾನ್ ಗೋಯೆತೆ ಪನ್ಪುನಾಯೆ ಸಮಗ್ರ ಬಣ್ಣೊಲೆನ ಸಿದ್ಧಾಂತೊನು ಪ್ರಕಟಿಸಯೆ. ಇಂದೆಟ್ ಆಜಿ ಬಣ್ಣೊದ ಅನುಬವೊದ ಒಂಜಿ ತರ್ಕಬದ್ಧ ವಿವರಣೆನ್ ಒದಗಿಸಯೆ. ಉಂದು ಉಂದು ದಾಯ್ತ ಪಂಡ್ದ್ ಅತ್ತ್, ಉಂದು ಎಂಚ ಉದಿತ್ಂಡ್ ಪನ್ಪುನೆನ್ ಎಂಕ್ಲೆಗ್ ತೆರಿಪಾವುಂಡು

೧೮೦೧ಡ್, ಥಾಮಸ್ ಯಂಗ್ ಮೂಜಿ ಬಣ್ಣೊದ  ಸಿದ್ಧಾಂತೊನು  ಪ್ರಸ್ತಾಪೊ ಮಲ್ತೆರ್. ಉಂದು ಏತ್ ಬಣ್ಣೊನುಲಾ ಮೂಜಿ ಬೊಲ್ಪುಲೆನ ಸಂಯೋಜನೆಡ್ ಸರಿ ಮಲ್ಪೊಲಿ ಪನ್ಪುನ ಅನ್ವೇಷಣೆದ ಆದಾರವಾತ್ಂಡ್. ಈ ಸಿದ್ಧಾಂತೊನು ನನೊಂಜಿ ಸರ್ತಿ ಜೇಮ್ಸ್ ಕ್ಲರ್ಕ್ ಮ್ಯಾಕ್ಸ್ವೆಲ್ ಬುಕ್ಕೊ ಹರ್ಮನ್ ವಾನ್ ಹೆಲ್ಮ್ಹೋಲ್ಟ್ಜ್ ಪರಿಷ್ಕರಿಸಯೆರ್. ಹೆಲ್ಮ್ಹೋಲ್ಟ್ಜ್ ಪನ್ಪುಲೆಕೊ, ನ್ಯೂಟನ್‍ನ ಮಿಸ್ರೊದ ನಿಯಮೊದ ತತ್ವೊಲೆನ್ ಮ್ಯಾಕ್ಸ್ವೆಲ್ 1856ಡ್ ಪ್ರಯೋಗಾತ್ಮಕವಾದ್ ದ್ರಿಡಪಡಿಸಯೆ. ಯಂಗ್‍ನ ಬಣ್ಣೊದ ಸಂವೇದನೆಲೆನ ಸಿದ್ಧಾಂತೊ, ಈ ಅದ್ಭುತ ತನಿಕಾದಿಕಾರಿ ಆಉನ ಕಾಲೊಗು ದುಂಬು ಸಾದಿಸಾಯಿನ ಬೇತೆ ಮಸ್ತ್ ವಿಸಯೊಲೆನ ಲೆಕನೆ, ಮ್ಯಾಕ್ಸ್ವೆಲ್ ಅಯಿಕ್ ಗುಮನೊ ಕೊರ್ಪುನ ಮುಟ್ಟ ಗುಮನೊಗು ಬತ್ತಿದ್ಯಾಂಡ್

ಹೆಲ್ಮ್ಹೋಲ್ಟ್‌ಜ್ ಅವೇ ಪೊರ್ತುಡು, ಎವಾಲ್ಡ್ ಹೆರಿಂಗ್ ಬಣ್ಣೊದ ಎದುರಾಳಿ ಪ್ರಕ್ರಿಯೆ ಸಿದ್ಧಾಂತೊನು ಬುಲೆಪಾದೆ. ಬಣ್ಣೊದ ಕುರುಡುತನೊ ಬುಕ್ಕೊ ಚಿತ್ರೊಲು ಸಾಮಾನ್ಯವಾದ್ ಎದುರಾಳಿ ಜೋಡಿಲೆಡ್ (ಕೆಂಪು-ಪಚ್ಚೆ, ನೀಲಿ-ಕಿತ್ತಳೆ, ಮಂಜಲ್-ನೇರಳೆ, ಬುಕ್ಕೊ ಕಪ್ಪು-ಬೊಲ್ದು) ಬರ್ಪುಂಡು ಪನ್ಪುನೆನ್ ಗಮನಿಸಯೆ. ಅಂಚನೆ ಈ ರಡ್ಡ್ ಸಿದ್ಧಾಂತೊಲೆನ್ 1957ಡ್ ಹರ್ವಿಚ್ ಬುಕ್ಕೊ್ಕ ಜೇಮ್ಸನ್ ಒಟ್ಟು ಮಲ್ತೆರ್.  ಅಕುಲು ರೆಟಿನಲ್ ಪ್ರೊಸೆಸಿಂಗ್ ಟ್ರೈಕ್ರೊಮ್ಯಾಟಿಕ್ ಸಿದ್ಧಾಂತೊಗು ಅನುಗುಣವಾದುಂಡು ಪಂಡ್ದ್ ತೋಜಾಯೆರ್. ಆಂಡ ಪಾರ್ಶ್ವ ಮೊಣಕು ಕೇಂದ್ರ ಲ್ಯಾಟರಲ್ ಜೆನಿಕ್ಯುಲೇಟ್ ನ್ಯೂಕ್ಲಿಯಸ್‍ದ ಮಟ್ಟೊಡು ಸಂಸ್ಕರಣೆದ ಎದುರಾಳಿ ಸಿದ್ಧಾಂತೊಗು ಅನುಗುಣವಾದುಂಡು.

೧೯೩೧ಡ್, ಇಂಟರ್ನ್ಯಾಷನಲ್ ಕಮಿಷನ್ ಆನ್ ಅಂತರಾಷ್ಟ್ರೀಯ ಪ್ರಕಾಶಮಾನ ಆಯೋಗ ಇಲ್ಯುಮಿನೇಷನ್ (ಸಿಐಇ), ಒಂಜಿ ಅಂತರರಾಷ್ಟ್ರೀಯ ತಜ್ಞೆರೆನ ಗುಂಪು, ಒಂಜಿ ಗಣಿತೊದ ಬಣ್ಣೊದ ಮಾದರಿನ್ ಬುಲೆಚಿಲ್ ಮಲ್ತ್ಂಡ್. ಉಂದು ಗಮನಿಸವುನ ಬಣ್ಣೊಲೆನ ಜಾಗೆನ್ ನಕ್ಷೆ ಮಲ್ತ್ಂಡ್. ಪ್ರತಿಯೊಂಜಿ ಬಣ್ಣೊನು ಮೂಜಿ ಸಂಕ್ಯೆಲೆನ ಗುಂಪುಡ್ ಸೂಚಿಸವೊಲಿ.

 ತೂಪುನ ಕಣ್ಣ್‌ಡ್ ಬಣ್ಣೊ 

 ಸಂತಾನೋತ್ಪತ್ತಿ 
ಬಣ್ಣೊದ ಸಂತಾನೋತ್ಪತ್ತಿ ಪಂಡ ನರಮಾನಿಯನ ಕಣ್ಣ್‌ಗ್ ಬೋಡಾಪಿನ ಬಣ್ಣೊನು ವಿಸ್ವಾಸೊಡ್ ಪ್ರತಿನಿದಿಸವುನ ಬಣ್ಣೊಲೆನ್ ಸ್ರಿಷ್ಟಿ ಮಲ್ಪುನ ವಿಜ್ಞಾನೊ. ಒಂಜಿ ಎಡ್ಡೆ ಬಣ್ಣೊ ಎಂಚ ಪುಟ್ಟುಂಡು ಪನ್ಪುನೆನ್ ತೋಜಾವುಂಡು.  ಕಣ್ಣ್‌ಗ ತೋಜುನ ಎಚ್ಚದ ಬಣ್ಣೊಲು ವರ್ಣಪಟಲದ ಬಣ್ಣೊಲು ಅತ್ತ್.  ಅವು ಬೊಲ್ಪುದ ಬೇತೆ ಬೇತೆ ತರಂಗಾಂತರೊಲೆನ ಮಿಸ್ರಣೊ.

ನೇರಳೆ ಬಣ್ಣೊಲು (ಕೆಂಪು ಬುಕ್ಕೊ ನೇರಳೆ ಬಣ್ಣೊದ ಬೊಲ್ಪುದ ಮಿಸ್ರೊಲು, ವರ್ಣಪಟಲೊದ ಎದುರುದ ಕೊಡಿಟ್ಟ್) ಸುದ್ದೊ ವರ್ಣಪಟಲೊ ಬಣ್ಣೊಲು ಆಯರ ಸಾದ್ಯೊ ಇದ್ದಿ ಪನ್ಪುನ ದಿಂಜ ಬಣ್ಣೊದ ಗ್ರಹಿಕೆಲು ಉಂಡು. ಉದಾರ್ಮೆಗ್ ಮಾಜಿನ ಬಣ್ಣೊಲು ( ಕಪ್ಪು, ಬೂದು, ಬುಕ್ಕೊ ಬೊಲ್ದು ) ಬುಕ್ಕೊ ಗುಲಾಬಿ, ಕಂದು, ಕೆನ್ನೇರಳೆ ಬಣ್ಣೊಲು.

ನರಮಾನಿಯನ ಕಣ್ಣ್‌ಡ್ ಮೂಜಿ ಬಣ್ಣೊದ ಗ್ರಾಹಕೊಲೆನ ಮಿತ್ತ್, ಒಂಜೇ ಪರಿಣಾಮೊ ಆಪುನ ರಡ್ಡ್ ಬೇತೆ ಬೇತೆ ಬೊಲ್ಪುದ ವರ್ಣಪಟಲೊಲು ಒಂಜೇ ಬಣ್ಣೊದಲೆಕ ತೋಜುಂಡು.  ಅವು ಆ ಬಣ್ಣೊದ ರೂಪಾಂತರೊ.  ದಿಂಜ ಮಿನ್ಕುನ  ದೀಪೊಲೆಡ್ದ್ ಬುಡುಗಡೆ ಆಪುನ ಬೊಲ್ದುದ ಬೊಲ್ಪು ಇಂದೆನ್ ತೋಜಾವುಂಡು.  ನರಮಾನಿಯನ ಕಣ್ಣ್ ಬೊಲ್ಪುದ ಮೂಲೊಗು ತೂದು ಅಂಚಿನ ಬೊಲ್ಪುದ ವರ್ಣಪಟಲೊಲೆನ ನಡುಟು ವ್ಯತ್ಯಾಸೊನು ತೆರಿಯೊನೆರೆ ಸಾದ್ಯೊ ಇದ್ದಿ. ಆಂಡಲಾ ಪ್ರತಿಯೊಂಜಿ ಬೊಲ್ಪುದ ಮೂಲೊದ ಬಣ್ಣೊ ತೋಜಾವುನ ಸೂಚ್ಯಂಕೊ ಈ ವಿಬಾಗೊದ ಬೊಲ್ಪುದ ಮೂಲೊಲೆಡ್ದ್ ಬೆಳಗಾಯಿನ ಸೊತ್ತುಲೆನ ಬಣ್ಣೊಗ್ ಪರಿಣಾಮ ಬೀರುಂಡು.

 ಸೇರಾಯಿನ ಬಣ್ಣೊಲು 
ರಡ್ಡ್ ಅತ್ತಂದೆ ಜಾಸ್ತಿ ಬೇತೆ ಬೇತೆ ಬಣ್ಣೊಲೆನ ಬೊಲ್ಪುನು ಒಟ್ಟು ಸೇರಾದ್ ಮಲ್ಪುನ ಬೊಲ್ಪುನ್ ಸಂಯೋಜಕ ಬಣ್ಣ ಪನ್ಪೆರ್. ಕೆಂಪು, ಪಚ್ಚೆ, ಬುಕ್ಕೊ ನೀಲಿ ಬಣ್ಣೊಲು ಸಾಮಾನ್ಯವಾದ್ ಪ್ರೊಜೆಕ್ಟರ್, ಟೆಲಿವಿಷನ್, ಬುಕ್ಕೊ ಕಂಪ್ಯೂಟರ್ ಟರ್ಮಿನಲ್ ದನಂಚಿನ ಸೇರ್ಪಡೆ ಬಣ್ಣ ವ್ಯವಸ್ತೆಲೆಡ್ ಬಳಕೆ ಆಪುನ ಸೇರ್ಪಡೆ  ಮೂಲ ಬಣ್ಣೊಲು .

 ಕಲೆಪುನ ಬಣ್ಣೊ 
ಕಲೆಪುನ ಬಣ್ಣೊಡ್ ಬಣ್ಣೊಲು ಶಾಯಿ, ವರ್ಣದ್ರವ್ಯೊಲು ಅತ್ತಂಡ ಅರಿಪೆಲೆನ್ ಬಳಕೆ ಮಲ್ತ್‌ದ್ ಕೆಲವು ತರಂಗಾಂತರೊಲು ಬೊಲ್ಪುನ್ ಹೀರೊಂದಿಪ್ಪುಂಡು. ಕಣ್ಣಂದಾಜಿಗ್ ತೋಜುನ ಬಣ್ಣೊ ಗೋಚರ ವರ್ಣಪಟಲೊದ ಬಾಗೊಲೆಡ್ದ್ ಬರ್ಪುಂಡು. ವರ್ಣದ್ರವ್ಯೊಲು ಅತ್ತಂದೆ ಬಣ್ಣೊ ಇದ್ಯಾಂದಿನ, ಕುಂಟುದ ನಾರ್‌ಲು, ಬಣ್ಣೊದ ಮೂಲೊ. ಬುಕ್ಕೊ ಕಾಕಜಿನ್ ಸಾಮಾನ್ಯವಾದ್ ಬೊಲ್ದುದ ಬೊಲ್ಪುನು (ಮಾತ ಬಣ್ಣೊಲು) ಮಾತ ದಿಕ್ಕ್‌ಲೆಡ್ ಎಡ್ಡೆ ರೀತಿಡ್ ಚಿಮ್ಮುನ ದಿಕ್ಕ್‌ಲೆಡ್ದ್ ಮಲ್ಪುನವು. ಒಂಜಿ ವರ್ಣದ್ರವ್ಯ ಅತ್ತಂಡ ಶಾಯಿನ್ ಸೇರಾನಗ, ತರಂಗಾಂತರೊಲು ಬೊಲ್ದುದ ಬೊಲ್ಪುಡ್ದ್ ಹೀರೊಂದಿಪ್ಪುಂಡು ಅತ್ತಂಡ "ಕಳೆಯೊಂದಿಪ್ಪುಂಡು", ಅಂಚಾದ್ ಬೇತೆ ಬಣ್ಣೊದ ಬೊಲ್ಪು ಕಣ್ಣ್‌ಗ್ ತೋಜುಂಡು.

ಬೊಲ್ಪು ಶುದ್ಧ ಬೊಲ್ದುದ ಮೂಲ ಅತ್ತ್ಂಡ (ಸುಮಾರ್ ಮಾತಾ ರೀತಿದ ಕೃತಕ ಬೊಲ್ಪುಲೆನ ಸಂದರ್ಬೊ), ಪಲಿತಾಂಶೊದ ವರ್ಣಪಟಲೊ ಒಂತೆ ಬೇತೆ ಬಣ್ಣೊಡು ತೋಜುಂಡು. ಕೆಂಪು ಬಣ್ಣೊ ನೀಲಿ ಬೊಲ್ಪುಡು ತೂಂಡ ಕಪ್ಪು ಬಣ್ಣೊಡು ತೋಜುಂಡು. ಕೆಂಪು ಬಣ್ಣೊ ಕೆಂಪು ಆಪುಂಡು ದಾಯೆ ಪಂಡ ಉಂದು ವರ್ಣಪಟಲೊದ ಕೆಂಪು ಬಾಗೊಲೆನ್ ಮಾತ್ರ ಚಿಮ್ಮುಂಡು. ಕೆಂಪು ಬಣ್ಣೊನು ನೀಲಿ ಬೊಲ್ಪುಡು ಬೆಳಗಾಂಡ, ಅಯಿನ್ ಕೆಂಪು ಬಣ್ಣೊ ಹೀರೊಂಡು, ಕಪ್ಪು ವಸ್ತುದ ರೂಪೊನು ಸ್ರಿಷ್ಟಿ ಮಲ್ಪುಂಡು.

ಕಲೆಪುನ ಮಾದರಿ ಬಣ್ಣೊಲೆನ ಮಿಸ್ರೊಡ್ದ್ ಅತ್ತಂದೆ ಕುಂಟುದ ಬಣ್ಣೊ ಒಂಜೇ ರೀತಿದ ಮಾದ್ಯಮೊಡ್ದ್ ಬರ್ಪುನ ಬಣ್ಣೊನುಲಾ ಮುನ್ಸೂಚನೆ ಮಲ್ಪುಂಡು.

 ರಚನಾತ್ಮಕ ಬಣ್ಣೊ 
ರಚನಾತ್ಮಕ ಬಣ್ಣೊಲು ವರ್ಣದ್ರವ್ಯೊಲೆಡ್ದ್ ಅತ್ತ್ ಕೂಡುಕಟ್ಟ್‌ದ ಪರಿಣಾಮೊಲೆಡ್ದ್ ಉಂಡಾಪುನ ಬಣ್ಣೊಲು. ಒಂಜಿ ಸೊತ್ತುನು ಸೂಕ್ಷ್ಮೊಡು ತೂಂಡ, ಒಂಜೆಡ್ದ್ ಜಾಸ್ತಿ ಸಮಾನಾಂತರೊ ಬಣ್ಣೊದ ಪರಿಣಾಮೊಲು ಉತ್ಪತ್ತಿ ಆಪುಂಡು.

ರಚನಾತ್ಮಕ ಬಣ್ಣೊ ಮಸ್ತ್ ಪಕ್ಕಿಲೆನ ಸುಯಿತ ನೀಲಿ ಬುಕ್ಕೊ ಪಚ್ಚೆ ಬಣ್ಣೊಗು ಕಾರಣ ಆಪುಂಡು (ಉದಾಹರಣೆಗೆ ನೀಲಿ ಪಕ್ಕಿ/ನೀಲಕಂಠ).  ಅಂಚನೆ ಕೆಲವು ಚಿಟ್ಟೆದ, ಪಾತೆದ ರೆಕ್ಕೆಲು ಬುಕ್ಕೊ ಜೀರುಂಡೆ ಚಿಪ್ಪುಲೆಡ್ ಬದಲಾವಣೆ ಇಪ್ಪುಂಡು. ನವಿಲು ಗರಿ, ಸಾಬೂನು ಗುಳ್ಳೆಲು, ಎಣ್ಣೆದ ಚಿತ್ರೊಲೆಡ್ ತೋಜುಂಡು. ದಾಯೆ ಪಂಡ ಪ್ರತಿಬಿಂಬಿತ ಬಣ್ಣ ವೀಕ್ಷಣೆದ ದ್ರಿಸ್ಟಿಕೋನನ್ ಅವಲಂಬಿಸವುಂಡು. ಐಸಾಕ್ ನ್ಯೂಟನ್ ಬುಕ್ಕೊ ರಾಬರ್ಟ್ ಹುಕ್ ಸೇರ್ದ್ ಮಸ್ತ್ ವಿಜ್ಞಾನಿಲು ಚಿಟ್ಟೆದ ರೆಕ್ಕೆ ಬುಕ್ಕೊ ಜೀರುಂಡೆ ಚಿಪ್ಪುಲೆನ್ ಸಂಶೋಧನೆ ಮಲ್ತೆರ್. ೧೯೪೨ಡ್ದ್ ಬುಕ್ಕೊ ಎಲೆಕ್ಟ್ರಾನ್ ಮೈಕ್ರೊಗ್ರಫಿನ್ ಬಳಕೆ ಮಲ್ತೊಂದು ಬತ್ತೆರ್.  ಉಂದು ರಚನಾತ್ಮಕ ಬಣ್ಣೊನು ಬಳಕೆ ಮಲ್ಪುನ ಸೊತ್ತುಲೆನ್ ಬುಲೆಚಿಲ್‌ಡ್ ದುಂಬರಿನೆನ್ ತೋಜಾವುಂಡು.  ಉದಾರ್ಮೆಗ್ ಫೋಟೋನಿಕ್ ಪ್ರಸಾದನೊ.

 ಎಡ್ಡೆ ಬಣ್ಣೊಲು 
ಎಡ್ಡೆ ಬಣ್ಣೊಲು ಮಿತ್ತ್‌ಡ್ ತೋಜುನ ದಿಂಜ ವರ್ಣೊದ ಬಣ್ಣೊಲು. ಅಂಚ ಪಂಡ, ಎಡ್ಡೆ ಬಣ್ಣೊಲು ಸೊತ್ತುಲೆನ ಬಣ್ಣೊಗು ಸೈದ್ಧಾಂತಿಕ ಮಿತಿ ಆದುಂಡು. ಇತ್ತೆ, ನಮ ಇಂಚಿನ ಬಣ್ಣೊಲೆನ ಸೊತ್ತುಲೆನ್ ಉಂಡು ಮಲ್ಪೆರೆ ಸಾದ್ಯೊ ಆಪುಜಿ.  ಕಮ್ಮಿಯಾಂಡಲ ಕೂಟೊಡು ಪರಿಸರೊದ  ವಿದ್ಯಮಾನೊಲೆನ್ ಪುನರಾವರ್ತನೆ ಮಲ್ಪಂದೆ ಆಪುಜಿ.

ಬಣ್ಣದ ಜಾಗೆಡ್ ಎಡ್ಡೆ ಬಣ್ಣೊಲೆಡ್ದ್ ಸೀಮಿತವಾದ್ ಇಪ್ಪುನ ವ್ಯಾಪ್ತಿದ ಕತಾ ಸೊತ್ತುಲೆನ್ ಎಡ್ಡೆ ಬಣ್ಣೊದ ಗಟ್ಟಿ  ಅತ್ತಂಡ ರೋಶ್ ಮ್ಯಾಕ್ ಆಡಮ್ ಬಣ್ಣೊದ ಗಟ್ಟಿ ಪನ್ಪೆರ್.

ಒಂಜಿ ಬಣ್ಣೊದ ಪ್ರತಿಫಲನ ವರ್ಣಪಟಲ ಪಂಡ ಅವು ಪ್ರತಿಬಿಂಬಿಸವುನ ಪ್ರತಿಯೊಂಜಿ ತರಂಗಾಂತರೊದ ಬೊಲ್ಪುದ ಪ್ರಮಾಣ.  ಒಂಜಿ ನಿಗದಿತ ಗರಿಷ್ಠೊಗು ಅನುಗುಣವಾದ್, ಉಂದು ಆ ತರಂಗಾಂತರೊದ ಬೊಲ್ಪುದ ಒಟ್ಟು ಪ್ರತಿಬಿಂಬೊ, ಬುಕ್ಕೊ 1 (100%)ದ ಬಿಲೆನ್ ಪಡೆಯೊಂದಿಪ್ಪುಂಡು. ಇತ್ತೆದ ತಂತ್ರಜ್ಞಾನೊದ ಸ್ತಿತಿಡ್, ಈ ಗುಣಲಕ್ಷಣೊಲೆನ್ ಒಟ್ಟು ಮಲ್ಪುನ ಒವ್ವೆ ಸೊತ್ತು ಅತ್ತಂಡ ವರ್ಣದ್ರವ್ಯೊನು ಉತ್ಪಾದನೆ ಮಲ್ಪೆರೆ ನಮಕ್ ಸಾದ್ಯೊ ಆಪುಜಿ.
ಅಂಚಾದ್ ನಾಲ್ ಬಗೆತ ಸೂಕ್ತ ಬಣ್ಣೊದ ವರ್ಣಪಟಲೊಗು ಸಾದ್ಯೊ ಉಂಡು:

 ಬಲತ್ತ ಚಿತ್ರೊಡು ತೋಜಿದ್ ಬರ್ಪಿಲೆಕ, ವರ್ಣಪಟಲೊದ ರಡ್ಡ್ ಕೊಡಿಟ್ಟ್ ಸೊನ್ನೆಡ್ದ್ ನಡುಟು ಒಂಜಿ ಮುಟ್ಟ ಪರಿವರ್ತನೆ ಪೋಪುಂಡು.
 ಉಂದು ಕೊಡಿಟ್ ಒಂಜಿಡ್ದ್ ನಡುಟು ಸೊನ್ನೆಗ್ ಪೋಪುಂಡು.
 ಉಂದು ತೋಜುನ ವರ್ಣಪಟಲೊದ ಸುರುಟು 1ಡ್ದ್ ಅಯಿತ ಅಕೇರಿ ಮುಟ್ಟ ನಡೂಡ್ದ್ ಒಂಜಿ ಬಿಂದುಡು 0 ಗ್ ಪೋಪುಂಡು.
 ಉಂದು ತೋಜುನ ವರ್ಣಪಟಲೊದ ಸುರುಟು 0 ಡ್ದ್ ಅಯಿತ ಅಕೇರಿ ಮುಟ್ಟ ನಡೂಡ್ದ್ ಒಂಜಿ ಬಿಂದುಡು 1ಗ್ ಪೋಪುಂಡು.

ಸುರುತ ಬಗೆ ವರ್ಣಪಟಲದ ಬಣ್ಣೊಲೆಗ್ ಹೋಲಿಕೆ ಆಪಿನ ಬಣ್ಣೊಲೆನ್ ಉತ್ಪಾದಿಸವುಂಡು. ರಡ್ಡನೆ ಬಗೆ ಸಿಐಇ xy ವಿವರಣೆಡ್ ಚಿತ್ರೊಡು ( ನೇರಳೆ ಬಣ್ಣೊಲೆನ ರೇಕೆ ) ನೇರ ರೇಕೆಡ್ ಉಪ್ಪುನ ಬಣ್ಣೊಲೆನ್ ಹೋಲಿಕೆ ಮಲ್ಪುನ ಬಣ್ಣೊಲೆನ್ ಉತ್ಪಾದಿಸವುಂಡು. ಮೂಜಿನೆದ ಬಗೆ ಎಡ್ಡೆ ಗಟ್ಟಿ ''ಬೆಚ್ಚ'' ಬಣ್ಣೊಲೆನ್ ಉತ್ಪಾದಿಸವುಂಡು ನಾಲ್ನೆದ ಬಗೆ ಎಡ್ಡೆ ಬಣ್ಣೊದ ಗಟ್ಟಿ "ತಂಪು"  ಇಪ್ಪುನ ಬಣ್ಣೊಲೆನ್ ಉಂಡು ಮಲ್ಪುಂಡು.

 ಪರಿಬಾಸೆ 
ಬಣ್ಣೊಲು ಬೇತೆ ಬೇತೆ ರೀತಿಡ್ ಬದಲಾವಣೆ ಆಪುಂಡು. ಇಂದೆಟ್ ವರ್ಣ (ಕೆಂಪು, ಕಿತ್ತಳೆ, ಮಂಜಲ್, ಪಚ್ಚೆ, ನೀಲಿ, ಬುಕ್ಕೊ ನೇರಳೆ ಇತ್ಯಾದಿ). ಪರಿಪೂರ್ಣೊ, ಪೊಲಬು ಸೇರ್ದ್ ಇಪ್ಪುಂಡು. ಕೆಲವು ಬಣ್ಣೊದ ಪದೊಕುಲು ಆ ಬಣ್ಣೊದ ಸೊತ್ತುದ ಪುದರ್‌ಡ್ದ್ ಬತ್ತ್ಂಡ್.

1969ಡ್ ನಡತಿನ ಅದ್ಯಯನೊಡು ಮೂಲಬೂತ ಬಣ್ಣೊದ ಪದೊಕುಲು : ಅಯಿನ್ ಸಾರ್ವತ್ರಿಕತೆ ಬುಕ್ಕೊ ವಿಕಾಸೊ, ಬ್ರೆಂಟ್ ಬರ್ಲಿನ್ ಬುಕ್ಕೊ ಪಾಲ್ ಕೇ ಮೆಕ್ಲ್ ಮೂಲೊದ ಬಣ್ಣೊಲೆನ್ ಪುದರ್ ದೀಡುನ ಒಂಜಿ ನಮೂನೆನ್ ವಿವರಿಸವೆರ್ ("ಕೆಂಪು" ಲೆಕ ಆಂಡ "ಕೆಂಪು-ಕಿತ್ತಳೆ" ಅತ್ತಂಡ "ಕಪ್ಪು ಕೆಂಪು" ಅತ್ತಂಡ "ನೆತ್ತೆರ್ ಕೆಂಪು", ಅವು ಕೆಂಪು ಬಣ್ಣೊದ "ನಿರೆಲ್‌ಲು"). ಮೂಲದ ರಡ್ಡ್ ಬಣ್ಣೊದ ಪುದರ್ ಇಪ್ಪುನ ಮಾತಾ ಬಾಸೆಲು ಕಪ್ಪು/ತಂಪು ಬಣ್ಣೊಲೆನ್ ಪೊಲಬುದ/ಬೆಚ್ಚ ಬಣ್ಣೊಲೆಡ್ದ್ ತೂಪೆರ್. ದುಂಬುದ ಬಣ್ಣೊಲೆನ್ ಗುರುತಿಸಾವೊಡಾಯಿನವು ಸಾಮಾನ್ಯವಾದ್ ಕೆಂಪು ಬುಕ್ಕೊ ಮಂಜಲ್ ಅತ್ತ್ಂಡ ಪಚ್ಚೆ ಬಣ್ಣೊಲು. ಆಜಿ "ಮೂಲ" ಬಣ್ಣೊಲೆನ್ ಒಟ್ಟು ಮಲ್ಪುನ ಮಾತಾ ಬಾಸೆಲೆಡ್ ಕಪ್ಪು, ಬೊಲ್ದು, ಕೆಂಪು, ಪಚ್ಚೆ, ನೀಲಿ, ಬುಕ್ಕೊ ಮಂಜಲ್ ಉಂಡು. ಈ ನಮೂನೆ ಪದ್ರಾಡ್ ಸೆಟ್ ಮುಟ್ಟ ಇಪ್ಪುಂಡು. ಕಪ್ಪು, ಬೂದು, ಬೊಲ್ದು, ಗುಲಾಬಿ, ಕೆಂಪು, ಕಿತ್ತಳೆ, ಮಂಜಲ್, ಪಚ್ಚೆ, ನೀಲಿ, ನೇರಳೆ, ಕಂದು ಬುಕ್ಕೊ ಆಕಾಶನೀಲಿ (ರಷ್ಯನ್ ಬುಕ್ಕೊ ಇಟಲಿಯನ್‍ಡ್ ನೀಲಿ ಬಣ್ಣೊಡ್ದ್ ಬೇತೆ, ಆಂಡ ಇಂಗ್ಲಿಸ್‌ಡ್ ಅತ್ತ್).

 ಅಂಚನೆ ತೂಲೆ 
 ವರ್ಣದ್ರವ್ಯೊ
 ಬಣ್ಣೊದ ವಿಶ್ಲೇಷಣೆ
 ಚೀನೀ ಸಂಸ್ಕೃತಿಡ್ ಬಣ್ಣೊ
 ಬಣ್ಣೊದ ಮ್ಯಾಪಿಂಗ್
 ಪೂರಕ ಬಣ್ಣೊಲು
 ಅಸಾದ್ಯೊ ಬಣ್ಣೊ
 ಅಂತರಾಷ್ಟ್ರೀಯ ಬಣ್ಣೊದ ಒಕ್ಕೂಟೊ
 ಅಂತರಾಷ್ಟ್ರೀಯ ಪ್ರಕಾಶಮಾನೊ ಆಯೋಗ
 ಬಣ್ಣೊಲೆನ ಪಟ್ಟಿಲು (ಕಾಂಪ್ಯಾಕ್ಟ್ ಆವೃತ್ತಿ)
 ತಟಸ್ತ ಬಣ್ಣೊ
 ಲೋಹೊದ ಪರಿಣಾಮದ ವರ್ಣದ್ರವ್ಯೊಲೆನ್ ಸೇರಾದ್ ಮುತ್ತುಲೆನ ಲೇಪನೊ
 ಹುಸಿ ಬಣ್ಣೊ
 ಸುರೂತ, ರಡ್ಡನೆದ ಬುಕ್ಕೊ ಮೂಜನೆದ ಬಣ್ಣೊಲು

 ಉಲ್ಲೇಕೊ